recursal/SuperWikiNEXT-32B huggingface dataset:
কোনি হলো মতি নন্দীর লেখা একটি বাংলা উপন্যাস।

পটভূমি
------

কোনি একজন দরিদ্র পরিবারের মেয়ে। ক্ষীতিশ সিংহ তাকে একদিন নদীতে সাঁতার কাটতে দেখে। তা দেখে সিংহ নির্ণয় নেয় যে কনিকে সে সাঁতার প্রতিযোগিতার জন্য প্রশিক্ষণ দেবে। কোনি দরিদ্র পরিবারের মেয়ে হওয়ায় সে প্রশিক্ষণের টাকা দেওয়ার জন্য অসমর্থ ছিল। সিংহ তাকে তাঁর স্ত্রীর ট্রেলারের দোকানে কাজে রাখে। অবশেষে সকল বাঁধা পেরিয়ে সে বেঙ্গল ন্যাশনাল সুইমিং টিম কে শেষ প্রতিযোগিতায় জেতায়।

চলচ্চিত্রে রূপান্তর
-------------------

১৯৮৪ সালে কোনি উপন্যাসের উপর ভিত্তি করে কোনি চলচ্চিত্র তৈরি করা হয়।

তথ্যসূত্র
---------

1. ↑  "Koni (কোনি)"। *m.dailyhunt.in*। ১২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Koni: The rise of the underdog"। *News18*। সংগ্রহের তারিখ ১২ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "'Kony' (1984)"। *m.timesofindia.com*। সংগ্রহের তারিখ ১২ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***কোনি*** (ইংরেজি: Koni) ১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত একটি জাতীয় পুরস্কার (ভারত) প্রাপ্ত বাংলা চলচ্চিত্র। চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত। ছবিটি কলকাতার বস্তি এলাকায় থাকা 'কোনি' নামের একটি মেয়েকে কেন্দ্র করে, যে তার প্রশিক্ষকের সহায়তায় দারিদ্র্য ও কঠোর পরিস্থিতি থেকে বিজয়ী হয়। চলচ্চিত্রের কেন্দ্রীয় চরিত্র শ্রীপর্ণা বন্দ্যোপাধ্যায় ১৯৭০এর দশকের একজন পেশাদার সাঁতারু ছিলেন এবং অভিনয় চলাকালীন তিনি যাদবপুর বিশ্ববিদ্যয়য়ের ছাত্রী ছিলেন।

২০১২ সালের এক সাক্ষাৎকারে, অভিনেতা সৌমিত্র চট্টোপাধ্যায় 'কোনি' চলচ্চিত্রটিকে তার কর্মজীবনের অন্যতম শ্রেষ্ঠ চলচ্চিত্র হিসাবে অভিহিত করেন। এমনকি তিনি তার বার্ধক্যজনিত অবসাদ কাটিয়ে উঠতে অনেক প্রতিকূল অবস্থায় এই সিনেমার "ফাইট-কোনি-ফাইট" কথাটি উচ্চারণ করেন। কথাটি সেই সময় মধ্যবিত্ত বাঙালি সমাজে বিশেষ জনপ্রিয় হয়েছিল।

সারাংশ
------

"কোনি" একজন প্রশিক্ষক ও তার প্রশিক্ষার্থী কোনির একটি প্রেরণাদায়ক কাহিনী যারা সমস্ত প্রতিকূলতা অতিক্রম করে তাদের লক্ষ্যে পৌঁছায়। ক্ষিদদা (সৌমিত্র চট্টোপাধ্যায়) একজন সাঁতারের প্রশিক্ষক যিনি সুবিধাবঞ্চিত বাচ্চাদের সাঁতার শেখান। তিনি কলকাতার একটি বস্তি এলাকা থেকে কোনি'কে নিয়ে এসে তাকে 'ন্যাশনাল সুইমিং চ্যাম্পিয়নশিপে' যোগ দিতে 'বেঙ্গল সুইমিং টিম' এ ভর্তি করান এবং তাকে পারদর্শী করে তোলেন। তবুও, ক্রীড়ায় রাজনীতি, দারিদ্র্য ও সামাজিক কলঙ্ক তাদের পথের কাঁটা হয়ে কাঁদে।

সম্মাননা
--------

* ৩২তম জাতীয় চলচ্চিত্র পুরস্কার প্রতিযোগিতায় এই চলচ্চিত্রটি 'সার্বিক মনোরঞ্জনের নিরিখে জনপ্রিয় শ্রেষ্ঠ চলচ্চিত্রের জাতীয় পুরস্কার' বিভাগে বিজয়ী হয়েছিল।

অভিনয়ে
-------

* শ্রীপর্ণা বন্দ্যোপাধ্যায় - কোনি
* সৌমিত্র চট্টোপাধ্যায় - ক্ষিতীশ সিংহ (ক্ষিদদা)
* স্নিগ্ধা বন্দ্যোপাধ্যায়
* স্বরূপ দত্ত
* বিমল দেব
* সুব্রত সেনশর্মা
* সিদ্ধার্থ বসু
* দীপঙ্কর বন্দ্যোপাধ্যায়
* ভোলা বসু
* অশোক মিত্র
* অরিজিৎ গুহ

শিল্পীবৃন্দ
-----------

* **পরিচালনা ও চিত্রনাট্য**: সরোজ দে
* **কাহিনী**: মতি নন্দী
* **সঙ্গীত পরিচালক**: চিন্ময় চট্টোপাধ্যায়
* **সম্পাদনা**: রমেশ যোশী
* **আর্ট ডিরেক্টর**: সুভাষ সিংহরায়
* **সাজসজ্জা**: বশির আহমেদ
* **সিনেম্যাটোগ্রাফার**: কমল নায়েক

তথ্যসূত্র
---------

1. ↑  "Koni Release"। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।
2. ↑  Nandi, Moti (১২ মার্চ ২০১২)। *BOOKMINE: Koni*। Hachette India। পৃষ্ঠা 6–। আইএসবিএন 978-93-5009-383-2।
3. ↑  "Soumitra Chatterjee: I don't have much faith in awards"। Rediff.com Movies। ১৬ মে ২০১২। পৃষ্ঠা 1–7। সংগ্রহের তারিখ ২০১৪-০৫-২২।
4. ↑  "Lessons for the Indian Left from Kony"।  ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১২।  `|প্রকাশক=` এ বহিঃসংযোগ দেয়া (সাহায্য)
5. ↑  "32nd National Film Awards"। International Film Festival of India। ২৬ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ মে ২০১৪।

বহিঃসংযোগ
---------

ইন্টারনেট মুভি ডেটাবেজে *কোনি*  উইকিউপাত্তে এটি সম্পাদনা করুন (ইংরেজি)

টেমপ্লেট:National Film Award Wholesome Entertainment
মাদ্রিদে ক্লারা ক্যাম্পোয়ামরের প্রতিমূর্তি।
**ক্লারা ক্যাম্পোয়ামর** (জন্ম: ১২ ফেব্রুয়ারি, ১৮৮৮ - মৃত্যু: ৩০ এপ্রিল, ১৯৭২) মাদ্রিদে জন্মগ্রহণকারী বিশিষ্ট স্পেনীয় প্রমিলা রাজনীতিবিদ ও নারীবাদী ছিলেন। মহিলাদের অধিকার সংরক্ষণে সহায়তাকল্পে ১৯৩১ সালে লিখিত সংবিধানে তিনি তার অসামান্য অবদানের জন্য স্মরণীয় হয়ে আছেন।

কর্মজীবী পরিবারের সন্তান তিনি। ১৩ বছর বয়সে ক্যাম্পোয়ামর সীমস্ট্রেস হিসেবে কাজ করেন। মাদ্রিদ বিশ্ববিদ্যালয়ের অধীনে আইন বিদ্যালয়ে অধ্যয়ন করেন। এরপর বিভিন্ন সময়ে সরকারের বিভিন্ন পদে কাজ করেন তিনি। মহিলাদের বিভিন্ন সংগঠনের সাথেও সক্রিয় ছিলেন তিনি।

কর্মজীবন
--------

খণ্ডকালীন কাজ করে পড়াশোনার খরচ চালিয়ে যান। পরীক্ষায় অংশ নিয়ে আইন বিদ্যালয়ে ভর্তি হবার নিশ্চয়তা লাভে সক্ষমতা দেখান। ১৯০৯ সালে স্যান সেবাস্তিয়ানের ডাকঘরে প্রথম সরকারী চাকরি লাভ করেন। এরপর ১৯১৪ সালে টাইপিং শিক্ষক হিসেবে মাদ্রিদে চলে যান। এ সময়েই রাজনৈতিক কর্মকাণ্ডের সাথে নিজেকে সম্পৃক্ত করেন ও স্বাধীন সংবাদপত্রে যোগ দেন তিনি।

ডিগ্রী লাভের পাশাপাশি ক্যাম্পোয়ামর শিক্ষকতা, সংবাদপত্রের সচিব ও সরকারের টাইপিস্ট ইত্যাদি বহু কাজের সাথে জড়িয়ে পড়েন। এছাড়াও তিনি রাজনৈতিক ধারাভাষ্য লিখতে শুরু করেন ও মহিলাদের সংগঠনগুলোয় যোগ দেন। ১৯২৪ সালে ৩৬ বছর বয়সে ডিগ্রী লাভ করে আইন পেশায় যোগ দেন তিনি। মাদ্রিদের বিতর্ক সভা ও বুদ্ধিজীবী সমাজেও নিজেকে তুলে ধরেন ক্যাম্পোয়ামর।

নারীবাদে ভূমিকা
---------------

আইন পেশায় মূলতঃ তিনি বৈষম্যের শিকার মহিলা, পিতৃত্বজনিত সমস্যাসহ বৈবাহিক সম্পর্কযুক্ত বিষয়গুলোতে অংশ নিতেন। ঐসকল বিষয়ে তিনি অপ্রতিদ্বন্দ্বী ছিলেন। এরফলে বিভিন্ন পেশাদারী সংগঠন তার দিকে ঝুঁকে পড়ে। ১৯২৮ সালে আন্তর্জাতিক মহিলা আইনজীবী সংগঠন প্রতিষ্ঠায় গুরুত্বপূর্ণ ভূমিকা পালন করেছিলেন তিনি।

১৯৩১ সালে কনস্টিটিউয়েন্ট আইনসভায় সদস্য হবার জন্যে নির্বাচনে প্রতিদ্বন্দ্বিতা করেন। ঐ সময়ে স্পেনীয় মহিলাদের ভোটাধিকারের অধিকার না থাকা স্বত্ত্বেও তিনিসহ আরও দুইজন মহিলা নির্বাচিত হয়েছিলেন। তার প্রচেষ্টার ফলেই ১৯৩১ সালের সংবিধানে পরিবর্তন আনা হয় ও নারী এবং পুরুষের মধ্যে সমতা বিধান নিশ্চিত করা হয়। পরবর্তীকালে অবশ্য তিনি তার সংসদীয় আসনে পরাজিত হয়েছিলেন। এরপর সংক্ষিপ্তকালের জন্যে সরকারের মন্ত্রীপরিষদে ঠাঁই পেয়েছিলেন।

দেহাবসান
--------

স্পেনীয় গৃহযুদ্ধ চলাকালীন দেশের বাইরে অবস্থান করতে বাধ্য হন। নির্বাসনে থাকাকালে নারীবাদ ও রাজনৈতিক অভিজ্ঞতালব্ধ জ্ঞান লিখতে থাকেন। নির্বাসিত থাকাকালীন সুইজারল্যান্ডের লোজান এলাকায় তার দেহাবসান ঘটে। পরবর্তীতে তার দেহাবশেষ স্যান সেবাস্তিয়ানে সমাহিত করা হয়েছিল।

তথ্যসূত্র
---------

1. 1 2 3  Rappaport, Helen (২০০১)। *Encyclopedia of Women Social Reformers*। ABC-CLIO। পৃষ্ঠা 129–130। আইএসবিএন 1-57607-101-4।
2. 1 2 3 4 5  Perez, Janet and Ihrie, Marie (২০০২)। *The Feminist Encyclopedia of Spanish Literature*। Greenwood Publishing Group। পৃষ্ঠা 94–98। আইএসবিএন 0-313-32444-1। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
বেইরা, জন ডানকান অঙ্কিত
**বেইরা** হল স্কটিশ পুরাণে উল্লিখিত শীতকালের ব্যক্তিরূপ তথা সকল দেবদেবীর মা ক্যালিয়াক ভেউর-এর একটি নাম। নামটি দিয়েছিলেন বিংশ শতাব্দীর লোককথাবিদ ডোনাল্ড আলেকজান্ডার ম্যাকেঞ্জি। তিনি কেল্টীয় সৃষ্টি অতিকথাগুলির একটির (যেটিতে সচরাচর স্থানীয় ভূমিরূপগুলি উল্লিখিত হয়েছে) সঙ্গে যুক্ত এবং গ্রিক পুরাণের গেইয়া এবং নর্স পুরাণের জর্ডের সমতুল্য ভূমিকা পালন করতেন।

ম্যাকেঞ্জির মতে, বেইরা ছিলেন একজন একচক্ষু দানবী। তাঁর চুল ছিল সাদা, গাত্রবর্ণ ছিল গাঢ় নীল এবং দাঁত ছিল মরিচা-বর্ণের। একটি জাদু হাতুড়ি দিয়ে তিনি স্কটল্যান্ডের পাহাড়-পর্বত নির্মাণ করেন এবং নিজের অমনোযোগী দাসী নেসাকে একটি নদীতে পরিণত করেন। সেই নদীর বাঁধ ভেঙে একটি হ্রদ সৃষ্টি হয়, যেটি লক নেস নামে পরিচিত। বেন নেভিস ছিল তাঁর "পর্বত সিংহাসন"। বছরের দীর্ঘতম রাত্রিটি ছিল শীতের রানির রাজত্বের সমাপ্তিকাল। মনে করা হত, সেই সময় তিনি যৌবনকূপের কাছে আসতেন এবং সেই জাদু-জল পান করে প্রতিদিন তরুণতর হতে শুরু করতেন।

আরও দেখুন
---------

* ব্ল্যাক অ্যানিস
* ক্যালিয়াক

তথ্যসূত্র
---------

1. ↑  Mackenzie, Donald Alexander (1917) "Beira, Queen of Winter" in *Wonder Tales from Scottish Myth and Legend*

* 

টেমপ্লেট:কেল্টীয় পুরাণ (স্কটিশ)
**ভদ্রকালী মাতা** হলেন পশ্চিমবঙ্গ রাজ্যের নবদ্বীপের বাঙালিদের শাক্তরাস উৎসবের শক্তি আরাধনার পৌরাণিক দেবী। তিনি প্রধানত বাংলার কুলদেবী। বাংলায় হাজার হাজার বছর ধরে তার আরাধনা হয়ে আসছে।

ইতিহাস
------

চালচিত্র সহ নবদ্বীপের ভদ্রকালী মাতার হাতে আঁকা চিত্র
পালযুগের পাওয়া মহিষাসুরমর্দিনী মূর্তিগুলি প্রকৃত পক্ষে ভদ্রকালী রূপেই আরাধনা করা হত বলে মনে করা হয়। শ্রী শ্রী চণ্ডী ও মার্কেন্ডেও পুরাণ অনুযায়ী দেবী ভদ্রকালী রূপে মহিষ মর্দন করেন, তাই তিনি মহিষাসুরমর্দিনী। আবার দেবী সরস্বতীকেও ভদ্রকালী বলে উল্লেখ করা হয়েছে। নবদ্বীপের শাক্তরাস উৎসবে ভদ্রকালীর আরাধনা ৪০০ বছরেরও অধিক প্রাচীন বলে মনে করা হয়। বাল্মীকি রামায়ণ অনুযায়ী পাতালপুরির রাক্ষসরাস মহীরাবনের আরাধ্যাদেবী হলেন ভদ্রকালী। মহীরাবন রাম ও লক্ষণকে পাতালে নিয়ে যায় দেবীর সামনে বলি দেওয়ার জন্য। কিন্তু, রাম ভক্ত হুনুমান মহিরাবন বধ করে রাম ও লক্ষণকে নিয়ে উদ্বার করেন। রামের নির্দেশে হুনুমান মহিরাবনের দেবী ভদ্রকালীকে মর্তলোকে নিয়ে আসেন এবং বঙ্গদেশে বর্ধমানের ক্ষিরগ্রামে প্রতিষ্ঠা করেন। নবদ্বীপের শাক্তরাস উৎসবে দেবীকে এই রূপেই আরাধনা করা হয়। কালিকাপুরাণ মতে, ভদ্রকালীর গায়ের রং অতসীপুষ্পের ন্যায়, মাথায় জটাজুট, ললাটে অর্ধচন্দ্র ও গলদেশে কণ্ঠহার। তন্ত্রমতে অবশ্য তিনি মসীর ন্যায় কৃষ্ণবর্ণা, কোটরাক্ষী, সর্বদা ক্ষুধিতা, মুক্তকেশী; তিনি জগৎকে গ্রাস করছেন, তার হাতে জ্বলন্ত অগ্নিশিখা।

আরো দেখুন
---------

* গৌরাঙ্গিনী মাতা
* ডুমুরেশ্বরী মাতা
* নবদ্বীপের শাক্তরাস

তথ্যসূত্র
---------

1. ↑  "জীবনী কোষ/ভারতীয়-পৌরাণিক/ভদ্রকালী"। উইকিসংকলন। সংগ্রহের তারিখ ২৪ ডিসেম্বর ২০১৭।
2. ↑  "দেবী কালীর রূপের রহস্য!"। ৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।
মন্দিরের আরেকটি দৃশ্য।
**মালিবু হিন্দু মন্দির** (তামিল: மாலிபூ ஹிந்து கோவில்) ১৯৮১ সালে ক্যালিফোর্নিয়ার মালিবুতে নির্মাণ করা হয়। এই মন্দিরটি ভগবান ভেঙ্কটেশ্বর কে নিবেদন করা। মন্দিরটি ক্যালিফোর্নিয়ার হিন্দু মন্দির সমাজ নামে একটি সংগঠন চালায়। এই মন্দিরটি তামিল স্থাপত্যের একটি নিদর্শন। দক্ষিণ ক্যালিফরনিয়ার হিন্দু ভক্তরা এই মন্দিরটিতে প্রার্থনার জন্য আসেন। এই মন্দিরটিতে অনেক খানি জায়গা বরাদ্দ মেডিটেশনের জন্য। তাছাড়া এখানে ভক্তদের সমাবেশ বিভিন্ন সাংস্কৃতিক ও ধর্মীয় অনুষ্ঠান আয়োজনের সুব্যাবস্থা আছে।

মন্দির কমপ্লেক্স
----------------

মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়।

জনপ্রিয় মাধ্যমে মন্দিরটির ব্যবহার
----------------------------------

১৯৯৭ সালে ক্রিস ফালি অভিনীত বেভের্লি হিল্লস নিনজা চলচ্চিত্রের একটি দৃশ্যে এই মন্দিরটি ব্যবহার করা হয়। ১৯৯৮ সালে তামিল চলচ্চিত্র জিন্স-এর একটি গানে মন্দিরটি কয়েকটি দৃশ্য ছিল। ২০০৬ সালের জানুয়ারি মাসে জনপ্রিয় সঙ্গীত শিল্পী ব্রিটনি স্পিয়ারস তার সন্তানকে নিয়ে এই মন্দিরে পুরোহিতের কাছে আশীর্বাদ নিতে আসেন যা সংবাদমাধ্যম গুলোর বিশেষ সংবাদ ছিল সে সময়ে।

তথ্যসূত্র
---------

1. 1 2 3  "সংরক্ষণাগারভুক্ত অনুলিপি"। ২৬ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৪।

বহিঃসংযোগ
---------


উইকিমিডিয়া কমন্সে **মালিবু হিন্দু মন্দির** সংক্রান্ত মিডিয়া রয়েছে।

* অফিশিয়াল ওয়েবসাইট
* ওয়েব্যাক মেশিনে আর্কাইভকৃত মূল ওয়েবসাইট
* মালিবু মন্দিরের ছবি  ওয়েব্যাক মেশিনে আর্কাইভকৃত ১৬ জুন ২০২১ তারিখে
* Home&Abroad – Visitor information and review
ক্রিকেটের খেলায় উইকেট তৈরির জন্য তিনটি স্ট্যাম্পের উপরে দুটি ছোট কাঠি রাখা হয়, এই ছোট কাঠি দুটিকে **বেইল** বলা হয়। উইকেট কখন ভেঙে দেওয়া হয়েছে বা ফেলে দেওয়া হয়েছে তা নির্ধারণের জন্য বেইল ব্যবহার করা হয়, এর ফলে কোন ব্যাটসম্যান বোল্ড, স্ট্যাম্পড, রান আউট বা হিট উইকেট হয়েছে কিনা তা নির্ধারণে জটিলতা দূর করা যায়।

নিম্নলিখিত বিষয়গুলি দ্বারা স্ট্যাম্প থেকে একটি বা দুটি বেইল পড়ে গেলে বা মাটি থেকে কোনও স্ট্যাম্প উপড়ে ফেললে উইকেটটি ভাঙ্গা হয়েছে বলে মনে করা হয়:

* বল
* ব্যাটকারী ব্যাটসম্যানের ব্যাট বা ব্যাটসম্যানের শরীর বা পোশাকের কোনও অংশ (এমনকি তা পড়ে গেলেও), অথবা
* ফিল্ডার হাত বা বাহু দিয়ে বল ধরে।

এর অর্থ উদাহরণস্বরূপ, যদি বলটি সরাসরি বোলারের ডেলিভারি থেকে উইকেটে আঘাত করে বেইল ফেলে দিলে ব্যাটসম্যান বোল্ড আউট হয়, সুতরাং কোনও বল স্ট্যাম্প স্পর্শ করলেও বেইল অবস্থান করলে ব্যাটসম্যান আউট হবে না (যতক্ষণ না বেইল তার খাঁজে থাকে)।

উপরের বর্ণনা অনুসারে বল খেলা অবস্থায় থাকাকালীন কোন বেইল যদি অন্য কোনও কারণে স্ট্যাম্প থেকে পড়ে যায় এবং পরবর্তী কোন ঘটনা যেমন রান আউট করার জন্য উইকেটটি ভেঙে ফেলার প্রয়োজন হয়, তবে অন্য বেইল অপসারণ করা যেতে পারে (যদি এটি তখনও না পড়ে থাকে) বা কোন স্ট্যাম্প গ্রাউন্ড থেকে ছিটকে বা উপড়ে ফেলতে পারে।

প্রতিটি বেইল একটি একক নলাকৃতি কাঠের তৈরি এবং এর প্রতি প্রান্ত থেকে বাইরেরে দিকে দুটি ছোট কাঠের নল রয়েছে। মাঝখানের বড় নলকে *ব্যারেল* বলা হয় এবং ক্ষুদ্রতর প্রসারিত অবস্থাকে *স্পিগট* বলা হয়। স্পিগটগুলি অসম দৈর্ঘ্যের হয়: দীর্ঘতম অংশটি স্টাম্পের উপর থাকে, অন্যটি বেইলের সাথে খাটো স্পিগট মাঝখানের স্টাম্পের সাথে থাকে।

কখনো কখনো অতিরিক্ত বাতাসের কারণে স্বাভাবিক হালকা বেইল স্ট্যাম্প থেকে উড়ে গেলে সেক্ষেত্রে ঘন কাঠ (বিশেষ করে লিগনাম ভিটা কাঠ) দিয়ে তৈরি বিশেষ ধরনের ভারী বেইল ব্যবহার করা হয়। আম্পায়াররা বেইল সম্পূর্ণরূপে পরিহার করার সিদ্ধান্ত নিতে পারে (উদাহরণস্বরূপ বাতাসের প্রবল ঝাপটা ভারী বেইলও ফেলে দেয়), সেক্ষেত্রে উইকেট ভেঙেছে কিনা তা আম্পায়াররা বিচার করবেন, তবে হক-আই চিত্রলেখ, আম্পায়ার সিদ্ধান্ত পর্যালোচনা পদ্ধতি এখনও ধরে নেয় যে বেইল স্ট্যাম্পে রয়েছে।

উদ্ধৃতি
-------

বেইল
ক্রিকেটের আইনে আইন নম্বর ৮(৩)(খ) এর একটি উদ্ধৃতি:

*প্রতিটি বেইল নিম্নলিখিত শর্ত মেনে হবে:*
* *সর্বমোট দৈর্ঘ্য:- ৪ ৫/১৬ ইঞ্চি/১০.৯৫ সেমি*
* *ব্যারেলের দৈর্ঘ্য:- ২ ১/৮ ইঞ্চি/৫.৪০সেমি*
* *দীর্ঘ স্পিগট:- ১ ৩/৮ ইঞ্চি/৩.৪৯ সেমি*
* *খাটো স্পিগট:- ১৩/১৬ইঞ্চি/২.০৬ সেমি*

আধুনিক উদ্ভাবন
--------------

মূল নিবন্ধ: স্ট্যাম্প (ক্রিকেট) § জিং বেইল (প্রজ্বালিত স্ট্যাম্প)

আরও দেখুন
---------

* ক্রিকেট প্রবেশদ্বার

* ক্রিকেট পোশাক এবং সরঞ্জাম

তথ্যসূত্র
---------

1. ↑  Ltd. Durant Cricket। "Durant Cricket – Supplying and Installing Specialist Cricket Equipment"। *www.durantcricket.co.uk*। সংগ্রহের তারিখ ২০১৬-০৭-২৯।
2. ↑  "The Rules of Cricket: Law 8"।

বহিঃসংযোগ
---------

| * দে
* স
ক্রিকেট পোশাক ও সরঞ্জাম |
| --- |
| সরঞ্জামাদি | 
* ব্যাট
* বল
* স্ট্যাম্প
* বেইল

 |
| পোশাক | 
* প্যাড
* হেলমেট
* ক্যাপ
* হোয়াইট

 |
| অন্যান্য | 
* বোলিং মেশিন
* ক্রিকেট নেট
* স্নিকোমিটার
* হক-আই
* হট স্পট

 |
**বেইরুট দাবা** - *বোমা বাহকেরা* বিস্ফোরক পোশাক পরে আছেন বলে ধরা হয়
১৯৯২ খ্রিষ্টাব্দে জিম উইন্সলো দ্বারা উদ্ভাবিত **বেইরুট দাবা** এক ভিন্ন ধরনের দাবা খেলা বিশেষ।

খেলার নিয়ম
-----------

বেইরুট দাবা খেলা সাধারণ দাবার বোর্ড ও গুটি নিয়ে খেলা হয়। খেলার নিয়মও সাধারণ দাবা খেলার মতন। তবে একটি অতিরিক্ত নিয়ম রাখা হয়েছে। খেলা শুরু হওয়ার আগে প্রতি খেলোয়াড় গোপণে তার ভাগের রাজা বাদে যে কোন একটি গুটিতে একটি লাল বিন্দু আটকে দেন। এই গুটিকে *বোমা বাহক* বলে। খেলার যে কোন চালে, খেলোয়াড় চাল না দিয়ে, মুখে *বুম!* বলে শব্দ উচ্চারণ করে বোমা বাহক গুটিকে উল্টে দিতে পারেন। এর ফলে খেলা থেকে বোমা বাহক এবং তার দখলীকৃত ঘর সংলগ্ন সবদিকের ৩x৩ এলাকায় থাকা ঘরে অবস্থিত নিজের ও প্রতিপক্ষের সমস্ত গুটিকে উচ্ছেদ করতে হয়।

খেলা জয়ের নিয়ম
----------------

এই খেলা জেতার দুইটি উপায় আছে - ১) প্রতিপক্ষকে কিস্তিমাত করা, ২) প্রতিপক্ষের রাজাকে বোমা বাহক দ্বারা বোমা মেরে উড়িয়ে দেওয়া।

তথ্যসূত্র
---------

1. ↑  প্রিচার্ড, ডেভিড (১৯৯৪)। *The Encyclopedia of Chess Variants*। Games & Puzzles Publications। পৃষ্ঠা ২১। আইএসবিএন 0-9524142-0-1।
2. ↑  প্রিচার্ড, ডেভিড (২০০৭)। *The Classified Encyclopedia of Chess Variants*। John Beasley। পৃষ্ঠা ১৫২। আইএসবিএন 978-0-9555168-0-1।

বহিঃসংযোগ
---------

* Pathguy.com এড ফ্রাইডল্যান্ডারের বেইরুট দাবা প্রোগ্রাম
**জাতীয় চার্চ পরিষদ বাংলাদেশ** হলো একটি খৃস্টান সংগঠন যা, ১৯৪৯ সালে **পূর্ব পাকিস্তান খ্রিস্টান কাউন্সিল** নামে প্রতিষ্ঠিত হয়। এটি ওয়ার্ল্ড কাউন্সিল অফ চার্চ এবং খ্রিস্টান কনফারেন্স অফ এশিয়ার সদস্য।

ইতিহাস
------

১৯৭১ সালে বাংলাদেশ স্বাধীন হওয়ার পরে পূর্ব পাকিস্তান খ্রিস্টান কাউন্সিল নাম পরিবর্তন করে জাতীয় চার্চ পরিষদ বাংলাদেশ (এনসিসিবি) নামকরণ করে। জাতীয় চার্চ পরিষদ বাংলাদেশের গীর্জাগুলোর একটি জাতীয় এবং বৈশ্বিক একতার জন্য কাজ করে। এছাড়া ন্যায়বিচার, মানবতাবাদী এবং শান্তিপূর্ণ সমাজ গঠনে খ্রিস্টান বিশ্বাস, সাক্ষ্য এবং পরিষেবাদি প্রচারের জন্য বৈচিত্র্যময় কিন্তু বৃহত্তর স্বার্থে সব গীর্জাকে একত্রিত করতে চায়। এখানে রোমান ক্যাথলিক এবং অন্যান্য সংস্থা একসাথে কাজ করে। প্রায় ১৫ টি প্রোটেস্ট্যান্ট ধর্মীয় গীর্জা এবং 8 টি খ্রিস্টান সংগঠন / সমিতি রয়েছে এখানে।

অধীনস্থ গীর্জা
--------------

* বাংলাদেশ ব্যাপটিস্ট চার্চ সংঘ
* বাংলাদেশ বাওম ট্রাইবাল ব্যাপটিস্ট চার্চ
* বাংলাদেশ খ্রিস্টান চার্চ
* বগুড়া খ্রিস্টিয় মন্ডোলি (বগুড়া ক্রিশ্চিয়ান চার্চ)
* বাংলাদেশ প্রচারিত পবিত্র চার্চ
* বাংলাদেশ গসপেল ব্যাপটিস্ট চার্চ
* বাংলাদেশ মেথোডিস্ট চার্চ
* বিশ্বাসী চার্চ বাংলাদেশ
* হাউস চার্চ অফ বাংলাদেশের
* চার্চ অব বাংলাদেশের
* চার্চ অব গড
* বাংলাদেশের প্রেসবিটারিয়ান চার্চ
* দ্য সেলভেশন আর্মি
* ট্রিনিটি লুথেরান চার্চ ট্রাস্ট
* ইউনাইটেড পেন্টিকোস্টাল চার্চ অফ বাংলাদেশের

আরো দেখুন
---------

* বাংলাদেশে খ্রিস্টধর্ম

বহিঃসংযোগ
---------

* সরকারী ওয়েবসাইট
* ওয়ার্ল্ড কাউন্সিল অফ গীর্জা তালিকা
তিজন বাই, পান্ডবণীর প্রখ্যাত প্রতিপাদক
**পান্ডবণী** (পান্ডবদের গান এবং গল্প) হল একটি লোকগানের শৈলী যার মাধ্যমে প্রাচীন ভারতীয় মহাকাব্য মহাভারতের গল্পের বর্ণনা করা হয়। গানের সাথে সাথে গায়ক বিশেষ তারযন্ত্রও বাজায় যার ফলে সংগীত মূর্চ্ছনার সৃষ্টি হয়। পান্ডবনীতে বর্ণিত গল্পের প্রধান নায়ক হল পাণ্ডবদের দ্বিতীয় ভাই ভীম।

লোকনাট্য ও লোকগানের এই রূপটি ভারতের কেন্দ্রীয় রাজ্য ছত্তিশগড় এবং মধ্যপ্রদেশ, উড়িষ্যা এবং অন্ধ্র প্রদেশের পার্শ্ববর্তী অঞ্চলে জনপ্রিয়। 

অধুনা সময়কালে ঝাদুরাম দেওয়ানগান এবং তিজন বাই হল পান্ডবনী লোক শৈলীর সবচেয়ে বিখ্যাত গায়ক।  সমসাময়িক শিল্পীদের মধ্যে, রিতু ভার্মাও জনপ্রিয়  শান্তিবাই চেলক  এবং উষা বার্লেও  এই লোকগান শৈলীর সাথে যুক্ত।

উৎপত্তি
-------

এই গায়ন শৈলীর উৎপত্তির সঠিক ইতিহাস জানা যায় না। এই শৈলীর এক প্রমুখ গায়ক তিজন বাইয়ের মতে, এই শৈলী মহাভারতের সময়কালের মতোই পুরানো হতে পারে, সেই সময়ে খুব কম লোকই পড়তে ও লিখতে পারত এবং এভাবেই সম্ভবত তারা তাদের গল্প প্রজন্মের পর প্রজন্ম শুনিয়ে এসেছে।  পুরাকালে পাণ্ডবণী একচেটিয়াভাবে কেবলমাত্র পুরুষদের দ্বারা উপস্থাপিত করা হত। ১৯৮০ -এর দশক থেকে মহিলারাও পাণ্ডবণী উপস্থাপনায় ভাগ নিতে শুরু করেন।

গায়ন শৈলী
----------

পাণ্ডবণীর আক্ষরিক অর্থ হল পাণ্ডবদের গল্প বা গান।  মহাভারতের কিংবদন্তি পাঁচ ভাই এই গল্পের নায়ক। প্রধান গায়ক একতারা বা *তম্বুরা* (তারের বাদ্যযন্ত্র) বাজিয়ে মহাকাব্য থেকে একটি পর্ব গায়নের মাধ্যমে শ্রোতাদের কাছে ব্যাক্ত করেন। তার এক হাতে ছোট ঘণ্টা এবং ময়ূরের পালক দিয়ে সজ্জিত থাকে এবং কখনও কখনও এক জোড়া *করতাল* বাদ্যযন্ত্র হিসাবে ব্যবহার হয় । 

পান্ডবনী উপস্থাপনার সময় বাদ্যযন্ত্র একতারার গুরুত্বপূর্ণ ভুমিকা রয়েছে।  গল্পের সাথে সাথে তম্বুরা কখনো হয়ে ওঠে ভীমের গদা, কখনো সেটি হয়ে ওঠে অর্জুনের ধনুক বা রথ। কখনো বা দুশাসানের দ্বারা রাণী দ্রৌপদীর চুল টেনে ধরার প্রতীকস্বরূপ, ইত্যাদি। বাদ্যযন্ত্র হয়ে ওঠে গল্পের চরিত্র। উত্তেজনাপূর্ণ গায়ন এবং নাটকীয় পরিবেশনের মাধ্যমে গায়ক বা কথক মহাভারতের ঘটনার বর্ণনা করে। একটি পর্বের সমাপ্তিতে রীতি অনুসারে একটি অবিলম্ব নৃত্যেবিরাম হয়। প্রধান গায়কের সাথে দুই বা তিনজন সহ গায়ক থাকে যারা সাধারণত গান গেয়ে ও হারমোনিয়াম, তবলা, ঢোলক, মঞ্জিরা ইত্যাদি বাজিয়ে প্রধান গায়কের উপস্থাপনায় সহায়তা করে।

তথ্যসূত্র
---------

1. ↑  Ministry of Tribal affairs felicitates Smt. Teejan Bai
2. ↑  "Narrator, character – Teejan Bai plays all"। *The Tribune, Chandigarh*। ১৬ নভেম্বর ২০০২। সংগ্রহের তারিখ ৯ ফেব্রুয়ারি ২০১৬।
3. ↑  Pandavani
4. ↑  Wetmore, K.J.; Liu, S. (২০১৪)। *Modern Asian Theatre and Performance 1900–2000*। Bloomsbury Publishing। পৃষ্ঠা 231। আইএসবিএন 9781408177211। সংগ্রহের তারিখ ৩০ নভেম্বর ২০১৪।
5. ↑  "PANDAVANI BY USHA BARLE\_KARNA ARJUN SAMWAD\_BHILAI NIWAS.wmv – YouTube"। youtube.com। Archived from the original on ১৮ ডিসেম্বর ২০১৫। সংগ্রহের তারিখ ৩০ নভেম্বর ২০১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
6. ↑  Teejan Bai Interview  ওয়েব্যাক মেশিনে আর্কাইভকৃত ৪ মার্চ ২০০১ তারিখে
7. ↑  "The Hindu, 13 December, 2004"। Archived from the original on ১০ মার্চ ২০০৭। সংগ্রহের তারিখ ২৭ নভেম্বর ২০০৭। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
8. ↑  The Tribune, 16 November 2002
9. ↑  Teejan Bai, Rediff.com
10. ↑  "Ahmedabad, Feb 2000"। ৬ নভেম্বর ২০০৪ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০০৭।
**জাতীয় জ্যাজ ও ব্লুজ উৎসব** ছিল রিডিং রক উৎসবে পূর্বসূরী এবং সোহোর মর্যাদাপূর্ণ মার্কি ক্লাবের প্রতিষ্ঠাতা হ্যারল্ড পেন্ডেলটনের উদ্ভাবন।

ইতিহাস
------

১৯৬৯ সালে প্লাম্পটনে নবম জাতীয় জাজ ও ব্লুজ উৎসব অনুষ্ঠিত হয়েছিল
প্রাথমিকভাবে **দ্য ন্যাশনাল জ্যাজ ফেস্টিভাল** নামে পরিচিত এটি ছিল ব্রিটিশ এবং মার্কিন জ্যাজের শোকেস এবং যেটি রিচমন্ডের লন্ডনের শহরতলির রিচমন্ড অ্যাথলেটিক গ্রাউন্ডে অনুষ্ঠিত হয়েছিল। প্রথম উৎসবটি অনুষ্ঠিত হয়েছিল ১৯৬১ সালের ২৬-২৭ আগস্টে, এবং শিরোনামের কাজগুলিতে জনি ড্যাঙ্কওয়ার্থ এবং ক্রিস বারবার অন্তর্ভুক্ত ছিল। ১৯৫৪ সাল থেকে মার্কিন যুক্তরাষ্ট্রে অনুষ্ঠিত নিউপোর্ট জ্যাজ উৎসব থেকে এই অনুপ্রেরণা উদ্ভূত হয়েছিল।

তথ্যসূত্র
---------

1. ↑  "Marquee Promotions' Festivals"। দ্য মার্কি ক্লাব। ৯ জুন ১৯৬৩। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৫।
2. ↑  চিলটন, মার্টিন (২৭ আগস্ট ২০১৫)। "Martin Chilton, "Reading Festival, a history: from jazz to rock"" (ইংরেজি ভাষায়)। দ্য ডেইলি টেলিগ্রাফ। সংগ্রহের তারিখ ১১ জুন ২০২০।

বহিঃসংযোগ
---------

* The Archive: a history of UK rock festivals
* National Jazz and Blues Festival and The Marquee Club  ওয়েব্যাক মেশিনে আর্কাইভকৃত ৮ ডিসেম্বর ২০১৫ তারিখে
* ইউটিউবে Eric Burdon, Stevie Winwood, Long John Baldry, Julie Driscoll and Rod Stewart - I Feel Alright, - The Fifth National Jazz and Blues Festival, Richmond, 8 August 1965
**বেকি নদী** (ভূটানে কুড়িসু নদী নামেও পরিচিত, অসমীয়া: বেকী নদী ) শক্তিশালী ব্রহ্মপুত্র নদের ডানপাশের এক শাখা নদী  যা ভুটান থেকে উতসারিত হয় তবে একটি বড় অংশ ভারতের আসামে প্রবাহিত হয়। জাতীয় সড়ক ৩১-য়ের উপরে অবস্থিত সেতুগুলি থেকে নদীটির ও তার আশেপাশের প্রাকৃতিক পরিবেশের সুন্দর দৃশ্য দেখা যায়।

ব্যুৎপত্তি
----------

বেকি নদীর নামের উতপত্তি বোরো ভাষায় বেঁকি শব্দ থেকে। বোড়ো ভাষায় বেঁখী ( বোড়ো: बेंखी ) মানে বাঁক।

উত্স
----

বেকি নদী হিমালয়ের একটি হিমবাহ থেকে উতসারিত। হিমবাহের অবস্থান ২৬°২০'০০"উত্তর অক্ষাংশ এবং ৯০°৫৬'০০ পূর্ব দ্রাঘিমার মধ্যে অবস্থিত। এরপরে এটি দক্ষিণ দিকে প্রবাহিত হয়ে ভারতের ব্রহ্মপুত্র নদী অববাহিকায় যোগদান করে। অবশেষে ব্রহ্মপুত্র বাংলাদেশে প্রবাহিত হয়ে বঙ্গোপসাগরে প্রবাহিত হয়।

তথ্যসূত্র
---------

1. ↑  "Brahmaputrap; Water Resources Information System of India"। India-WRIS। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।
2. ↑  "Beki River (in Bhutaneese: Kurissu river)"। Wikimapia। সংগ্রহের তারিখ ১৩ মে ২০১৭।
3. ↑  Kalita, Gaurab; Sarma, Pradip (২৩ জানুয়ারি ২০১৫)। "Ichthyofaunal diversity, status and Anthropogenic stress of Beki River, Barpeta, Assam" (পিডিএফ)। International Journal of Fisheries and Aquatic Studies 2015; 2(4): 241–248। সংগ্রহের তারিখ ১৩ মে ২০১৭।
**জাতীয় চারুকলা প্রদর্শনী** বাংলাদেশ শিল্পকলা একাডেমি আয়োজিত বাংলাদেশের চারুশিল্পের বৃহত্তম উৎসব।

ইতিহাস
------

১৯৭৪ সালে সমকালীন চিত্রকলা প্রদর্শনীর মধ্য দিয়ে শিল্পকলা একাডেমির চারুকলা বিষয়ক কর্মকাণ্ড শুরু হয়। এ কর্মকাণ্ডের সূত্র ধরে ১৯৭৫ সালে শিল্পকলা একাডেমির উদ্যোগে প্রথম জাতীয় চারুকলা প্রদর্শনীর যাত্রা শুরু। প্রতি দুই বছর পর পর শিল্পকলা একাডেমির উদ্যোগে এ প্রদর্শনী আয়োজিত হয়।

২৩তম জাতীয় চারুকলা প্রদর্শনী, ২০১৯
-----------------------------------

২৩তম জাতীয় চারুকলা প্রদর্শনী ১-২১ জুলাই ২০১৯ পর্যন্ত চলে। এ প্রদর্শনীতে অংশ নেওয়ার জন্য ৮৫০ জন শিল্পী আবেদন করেছিলেন। প্রাথমিক পর্যায়ে আবেদনকৃত শিল্পীদের মধ্যে ৩১০ জন শিল্পীর ৩২২টি শিল্পকর্ম বাছাই করা হয়। এর মধ্যে ১৫৯টি চিত্রকলা, ৪৫টি ভাস্কর্য, ৫০ টি ছাপচিত্র, ১৭টি কারুশিল্প, ৮টি মৃৎশিল্প, ৩৭টি স্থাপনা ও ভিডিও আর্ট, ৭টি কৃৎকলা (পারফরম্যান্স আর্ট)। পুরস্কারের জন্য সেরা শিল্পকর্ম বাছাইয়ে বিচারক হিসেবে ছিলেন শিল্পী আবদুস শাকুর শাহ, স্থপতি শামসুল ওয়ারেস, শিল্পী রণজীৎ দাস, শিল্পী ফরিদা জামান ও শিল্পী মোহাম্মদ ইউনুস।

২৩তম জাতীয় চারুকলা প্রদর্শনী পুরস্কার্রাপ্তরা হলেন - 

* বাংলাদেশ শিল্পকলা একাডেমি গ্র্যান্ড পুরস্কার - শিল্পী কামরুজ্জামান
* সম্মানসূচক পুরস্কার (চিত্রকলা) - শিল্পী রাফাত আহমেদ বাঁধন
* সম্মানসূচক পুরস্কার (ভাস্কর্য) - শিল্পী তানভীর মাহমুদ
* সম্মানসূচক পুরস্কার (ছাপচিত্র) - শিল্পী রুহুল করিম রুমী
* সম্মানসূচক পুরস্কার (স্থাপনা)- শিল্পী সহিদ কাজী
* বেঙ্গল ফাউন্ডেশন পুরস্কার - শিল্পী উত্তম কুমার তালুকদার
* দীপা হক পুরস্কার - শিল্পী সুমন ওয়াহিদ
* চিত্রশিল্পী কাজী আনোয়ার হোসেন পুরস্কার - শিল্পী ফারিয়া খানম তুলি

আরও দেখুন
---------

* দ্বিবার্ষিক এশীয় চারুকলা প্রদর্শনী

তথ্যসূত্র
---------

1. 1 2  *২৩তম জাতীয় চারুকলা প্রদর্শনী*, জুলাই ৪, ২০১৯, সংগ্রহের তারিখ মার্চ ১৩, ২০২১
2. 1 2 3  "জাতীয় চারুকলা প্রদর্শনী"। *দৈনিক জনকণ্ঠ*। জুলাই ১১, ২০১৯। সংগ্রহের তারিখ মার্চ ১৩, ২০২১।
3. ↑  "কাল শুরু হচ্ছে জাতীয় চারুকলা প্রদর্শনী"। *দৈনিক প্রথম আলো*। নভেম্বর ১৬, ২০১৯। সংগ্রহের তারিখ মার্চ ১৩, ২০২১। [*স্থায়ীভাবে অকার্যকর সংযোগ*]
4. ↑  "জাতীয় চারুকলা প্রদর্শনী শুরু আজ"। *সময়ের আলো*। জুলাই ১, ২০১৯। সংগ্রহের তারিখ মার্চ ১৩, ২০২১।
**মালিহা খাতুন** (মৃত্যু ২৪ মে, ২০০২) ছিলেন একজন বাংলাদেশী শিক্ষাবিদ, লেখিকা এবং সমাজ কর্মী। তিনি ২০০১ সালে বাংলাদেশ সরকার কর্তৃক বেগম রোকেয়া পদকে ভূষিত হন। তিনি *ঢাকা টিচার্স ট্রেনিং কলেজের* প্রথম মহিলা অধ্যক্ষ ছিলেন।

প্রথম জীবন
----------

মালিহা খাতুনের পিতা, কাজী সানাউল্লাহ, কলকাতার প্রেসিডেন্সি কলেজের আরবি ও ফার্সি বিভাগের অধ্যাপক ছিলেন। সাখাওয়াত মেমোরিয়াল স্কুল হতে ম্যাট্রিক পরীক্ষায় প্রথম বিভাগে উত্তীর্ণ হওয়ার পর তিনি কলকাতার বেথুন কলেজ থেকে তার বিএ অনার্স সম্পন্ন করেন। তিনি 'বাংলা ও দর্শন' বিষয়ে স্নাতকোত্তর ডিগ্রী অর্জন করেন। ১৯৫৭ সালে তিনি এডিনবরা বিশ্ববিদ্যালয় থেকে 'শিক্ষা এবং মনস্তত্ত্ব' বিভাগে ডিপ্লোমা এবং পোস্ট-গ্র্যাজুয়েশন করেন। ঢাকা বিশ্ববিদ্যালয় থেকে ১৯৮৭ সালে তিনি 'শিক্ষাবিষয়ক মনস্তত্ত্বে' পিএইচডি ডিগ্রী লাভ করেন।

কর্মজীবন
--------

কয়েক বছর শিক্ষকতার পর, মালিহা খাতুনকে রাজশাহী বিভাগের সহকারী পরিদর্শক হিসেবে নিয়োগ দেয়া হয় এবং পরবর্তীতে তিনি তার কর্মজীবনের বড় একটি অংশ পরিদর্শক হিসেবে কাটিয়ে দেন।

মালিহা 'ঢাকা টিচার্স ট্রেনিং কলেজের' অধ্যক্ষের পদ থেকে ১৯৮২ সালে অবসর নেন।

পুরস্কার
--------

* দেওয়ান আব্দুল হামিদ সাহিত্য পুরস্কার
* নজরুল জাতীয় পুরস্কার
* শের-ই-বাংলা জাতীয় পুরস্কার

তথ্যসূত্র
---------

1. 1 2 3 4 5  "A Son's Tribute"। *The Daily Star* (ইংরেজি ভাষায়)। ২০১৩-১১-০১। সংগ্রহের তারিখ ২০১৭-১১-২১।
2. 1 2 3  "Remembering a public spirited lady"। *The Daily Star* (ইংরেজি ভাষায়)। ২০১২-০৫-২৪। সংগ্রহের তারিখ ২০১৭-১১-২১।
তাঁতে বোনা কাপড়**তাঁতে বোনা কাপড়** তাঁত বা এই জাতীয় স্বয়ংক্রিয় বা আধা-স্বয়ংক্রিয় বা হস্তচালিত কাপড় বয়নযন্ত্রের বুননের ফলে তৈরি কাপড়। তাঁতে বোনা কাপড় বেশিরভাগ সময় তাঁতে তৈরি হয়, এবং অনেক সুতা একটির উপর আরেকটি দিয়ে বোনা হয়, যাকে টানা এবং পড়েন সুতা বলে । প্রযুক্তিগতভাবে, একটি তাঁতে বোনা কাপড় দুটি বা ততোধিক সুতাকে একে অপরের সাথে নির্ধারিত কোণে সংযুক্ত করে তৈরি করা হয়।

গুণাবলী
-------

তাঁতে বোনা কাপড়ে সাধারণ নিয়ম অনুযায়ী আড়াআড়িভাবে একে অপরের মাঝে বা উপর দিয়ে গিয়ে বন্ধন তৈরি কর।  ব্যবহার করা সুতাকে অবশ্যই স্থিতিস্থাপক হতে হয়। তাঁতে বোনা কাপড়ে সঠিক পন্থা অবলম্বন না করলে প্রান্ত দিয়ে সুতাগুলো খোলা অবস্থায় অসমান থেকে যায়। এটি সঠিকভাবে কেটে ফেলতে ধারালো কাচি বা ভার ব্যবহার করা হয়।

তাঁতে বোনা কাপড় সাধারণত টান প্রদান করলে তেমন প্রসারিত হয় না, যা বিভিন্ন প্রকার ব্যবহারের জন্য উপযোগী।

তথ্যসূত্র
---------

1. ↑  ""Woven Fabrics""। *Textile School*।
2. ↑  "All about woven fabric and its uses"। *Just Fabrics* (ইংরেজি ভাষায়)। সংগ্রহের তারিখ ২০১৯-১০-১৬।
3. ↑  "Knits and Wovens: What's the Difference?"। *Threads* (ইংরেজি ভাষায়)। ২০০৯-০১-০৫। সংগ্রহের তারিখ ২০১৯-১০-১৬।

আরও দেখুন
---------

* কাঁটায় বোনা কাপড়
* কাপড়
* বস্ত্রবয়ন
**জাতীয় নারী ভোটাধিকার সমিতি** (**এনডব্লিউএসএ** ) মার্কিন যুক্তরাষ্ট্রে মহিলাদের ভোটাধিকারের জন্য কাজ করার জন্য ১৮৬৯ সালের ১৫ মে গঠিত হয়েছিল। এর প্রধান নেতারা ছিলেন সুসান বি. অ্যান্টনি ও এলিজাবেথ ক্যাডি স্ট্যানটন। মার্কিন সংবিধানের প্রস্তাবিত পঞ্চদশ সংশোধনীতে নারী অধিকার আন্দোলন বিভক্ত হওয়ার পর এটি তৈরি করা হয়েছিল, যা কার্যকরভাবে কালো পুরুষদের ভোটাধিকারকে প্রসারিত করবে। আন্দোলনের একটি শাখা সংশোধনীকে সমর্থন করেছিল এবং অন্যটি যে শাখাটি এনডব্লিউএসএ গঠন করেছিল, তারা এর বিরোধিতা করেছিল, জোর দিয়েছিল যে একই সময়ে সমস্ত নারী এবং সমস্ত আফ্রিকান আমেরিকানদের ভোটাধিকার প্রসারিত করা উচিত।

এনডব্লিউএসএ প্রাথমিকভাবে ফেডারেল পর্যায়ে নারীদের ভোটের অধিকারের প্রচারে কাজ করেছিল। ১৮৭০-এর দশকের গোড়ার দিকে এটি মহিলাদের ভোট দেওয়ার চেষ্টা করতে ও বাধা দিলে মামলা দায়ের করতে উৎসাহিত করেছিল এবং যুক্তি দিয়েছিল যে সংবিধান সমস্ত নাগরিকের জন্য সমান সুরক্ষার নিশ্চয়তার মাধ্যমে নারীদেরকে অন্তর্নিহিতভাবে ভোটাধিকার দিয়েছে। অনেক নারী ভোট দেওয়ার চেষ্টা করেছিলেন, বিশেষত সুসান বি. অ্যান্টনি, যিনি গ্রেফতার হন ও ব্যাপকভাবে প্রচারিত বিচারে দোষী সাব্যস্ত হন। সুপ্রিম কোর্টের রায়ের পর যে সংবিধানে নারীদের ভোটাধিকার দেওয়া হয়নি, এনডব্লিউএসএ স্পষ্টভাবে সেই সংশোধনীর জন্য কাজ করেছিল।

পটভূমি
------

১৮০০-এর দশকের মাঝামাঝি সময়ে মার্কিন যুক্তরাষ্ট্রে মহিলাদের ভোটাধিকার একটি উল্লেখযোগ্য সমস্যা হিসাবে আবির্ভূত হয়েছিল। একটি গুরুত্বপূর্ণ ঘটনা ছিল প্রথম নারী অধিকার কনভেনশন, ১৮৪৮ সালে সেনেকা ফলস কনভেনশন, যা এলিজাবেথ ক্যাডি স্ট্যান্টন দ্বারা শুরু হয়েছিল।

তথ্যসূত্র
---------

1. ↑  Women's Rights National Historical Park, National Park Service, "Elizabeth Cady Stanton"
বড় ঘণ্টার মন্দির
বড় ঘণ্টার মন্দির বা দা জোং মন্দির (সরলীকৃত চীনা: 大钟寺; প্রথাগত চীনা: 大鐘寺; ফিনিন: *Dàzhōng Sì*), এর আসল নাম **তা চুং সু মন্দির** (সরলীকৃত চীনা: 觉生寺; প্রথাগত চীনা: 覺生寺; ফিনিন: *Juéshēng Sì*) বৌদ্ধদের একটি মন্দির যা চীনের বেইজিং-এর বেসানহুন সড়কে অবস্থিত।

মন্দিরটি ১৭৩৩ সালে সম্রাট ইয়ংলুর শাসন আমলে তৈরি করা হয়েছিল যখন চীনে সম্রাটের শাসন চলছিল (১৬৪৪-১৯১১)। মন্দিরের ভেতর ইয়ংলু বড় ঘণ্টা থেকে মন্দিরটির নামকরণ করা হয়। চীনের বিজ্ঞান একাডেমির এক পর্যবেক্ষণের পর বলা হয়, মন্দিরের ঘণ্টাটি ১২০ ডেসিবল পর্যন্ত শব্দ তৈরি করতে পারে এবং এর শব্দ রাতে ৫০ কিলোমিটার দূর থেকেও শুনা যায়। অনেক সংগীতগ্গ এর শব্দকে শ্রুতি মধুর ও অনেক গভীর ও মেলডিয়াস বলে আখ্যা দিয়েছেন। এর ফ্রিকুয়েন্সি ২২ থেকে ৮০০ হাটর্জ।

অ্যাবাউট.কম এর মতে : 

> ঘণ্টাটির ওজন ৪০ টন। এর উচ্চতা ৫.৫ মিটার ও ব্যাস ৩.৩ মিটার। ঘণ্টাটি শুধুমাত্র এর বড় আকৃতির জন্যই বিখ্যাত না, তার চেয়ে গুরত্বপূর্ণ এর মধ্যে বৌদ্ধ ধর্মগ্রন্থের ২৩০,০০০ টি চরিত্র খোদাই করা।
> 
> — অ্যাবাউট.কম
>

স্থির চিত্র
-----------

* মন্দিরের ঘণ্টার টাওয়ারমন্দিরের ঘণ্টার টাওয়ার
* মন্দিরের ঘণ্টামন্দিরের ঘণ্টা
* মন্দিরের ড্রাম বাজানোর টাওয়ারমন্দিরের ড্রাম বাজানোর টাওয়ার
* পাথরে খোদাই করা নামপাথরে খোদাই করা নাম

বহিঃসংযোগ
---------


উইকিমিডিয়া কমন্সে **তা চুং সু মন্দির** সংক্রান্ত মিডিয়া রয়েছে।

তথ্যসূত্র
---------

1. 1 2  "China tour China Tour"। ১৭ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৬ মে ২০১৩।
**বিং রুটি** (চীনা: 餠) হল একটি চ্যাপ্টা গোল আকৃতি বিশিষ্ট গমের আটা দিয়ে তৈরী রুটিজাতীয় চীনা খাবার। এটি খামিরযুক্ত, মিষ্টি এবং সুস্বাদু হয় এবং স্বাদ বৃদ্ধির জন্য মাঝে মাঝে এর ভেতরে আলু, বেকন, সবুজ পেঁয়াজ এবং পনির দিয়ে তৈরী পুর ভরা হয়। ফ্ল্যাটব্রেড, প্যানকেক, পাই ইত্যাদি ময়দা নির্মিত খাবারের সংগে এর কিছু মিল খুজে পাওয়া যায়। বিং রুটি স্ক্যালিয়ন প্যানকেক এবং কং ইউ বিং নামেও পরিচিত। বিং রুটি চিনের বাইরে কোরিয়া ও অন্যান্য প্রতিবেশি কিছু দেশেও জনপ্রিয়।

প্রকারভেদ
---------

বিং রুটি সাধারণত দুপুরের খাবার হিসাবে খাওয়া হয়। বিং রুটির প্রধান উপকরন হল ময়দা ও ইস্ট এবং সেই রুটির ভেতরে নানারকমের সব্জী, পনির ইত্যাদির পুর ভরা থাকে। এর মধ্যে কখনো কখনো মাংসের পুরও ভরা হয়। স্বাদ বাড়ানোর জন্য রুটির উপরে মিস্টি বীনের সস্ অথবা হ্ইসিন সস্ ছড়িয়ে দেওয়া হয়। বিং রুটি অন্যান্য রুটির মতোই শেঁকে রান্না করা হয় কিন্তু কখনো কখনো একে *গ্রীল* করেও রান্না করা হয়। 

বিং রুটির নানান প্রকারভেদ আছে। সবচেয়ে জনপ্রিয় ও বহুল পরিচিত বিং রুটির প্রকার হল, কং ইউ বিং যা স্ক্যালিয়ন প্যানকেক নামেও পরিচিত। ঐতিহ্যগত চাইনিজ রেস্তোরাঁগুলির খাদ্যতালিকায় স্ক্যালিয়ন প্যানকেক বা কং ইউ বিং একটি পরিচিত খাদ্য।

বিং রুটির আরেক প্রকার হল চুন বিং যা কিছুটা পাতলা হয়। এই প্রকার বিং রুটি প্রস্তুত করার সময় সাধারনত ময়দার মধ্যে ডিম মেশানো হয়।

তাইওয়ানের একটি ঐতিহ্যবাহী জনপ্রিয় প্রাতঃরাশ হল ড্যান বিং। প্রতিদিন সকালে রাস্তার ধারে বিক্রেতারা এই ড্যান বিং বিক্রি করে। এটি একটি পাতলা রুটির মতো হয় যার উপরে একটি ডিম থাকে।

জিয়ান বিং হল বিং রুটির আরেকটি প্রকারভেদ, এটি চীনের সবচেয়ে জনপ্রিয় প্রাতঃরাশ। এই বিং রুটি গম এবং শস্যের ময়দা দিয়ে তৈরি এবং ডিম এর একটি প্রধান উপাদান।

বিং রুটির আরও কয়েকটি জনপ্রিয় প্রকারভেদ হল শাও বিং, বো বিং, লাও বিং ইত্যাদি।

তথ্যসূত্র
---------

1. 1 2  "CHINESE BING BREAD"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  "A Chewy and Crispy Korean Bing Bread Recipe That Chicago Diners Obsess Over"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মুফাসির-উল-হক** (জন্ম: ১৬ আগস্ট, ১৯৪৪ - মৃত্যু: ২৭ জুলাই, ১৯৮৩) তৎকালীন ব্রিটিশ ভারতের কারনাল এলাকায় জন্মগ্রহণকারী পাকিস্তানি আন্তর্জাতিক ক্রিকেটার, প্রশাসক ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে ঢাকা, পূর্ব পাকিস্তান, করাচি, ন্যাশনাল ব্যাংক অব পাকিস্তান ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৬০-৬১ মৌসুম থেকে ১৯৭৫-৭৬ মৌসুম পর্যন্ত মুফাসির-উল-হকের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী বোলার মুফাসির-উল-হক ১৯৬০-৬১ মৌসুম থেকে ১৯৭৫-৭৬ মৌসুম পর্যন্ত পাকিস্তানের মাটিতে প্রথম-শ্রেণীর ক্রিকেটে অংশ নিয়েছেন।

১৯৬১-৬২ মৌসুমে করাচি হোয়াইটসের সদস্যরূপে করাচি গ্রীনসের বিপক্ষে নিজস্ব দ্বিতীয় খেলায় ৪/১৬ লাভ করেন। এটিই পরবর্তীকালে প্রথম-শ্রেণীর ক্রিকেটে তার নিজস্ব সেরা বোলিং পরিসংখ্যানে পরিণত হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মুফাসির-উল-হক। ১২ ফেব্রুয়ারি, ১৯৬৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৬৪-৬৫ মৌসুমে অস্ট্রেলিয়া ও নিউজিল্যান্ড গমন করেন। তবে, ক্রাইস্টচার্চের ল্যাঙ্কাস্টার পার্কেই তিনি তার একমাত্র টেস্টে অংশ নিতে পেরেছিলেন। রস মরগ্যানকে দুইবার ও বেভান কংডনকে একবার আউট করেন তিনি। এছাড়াও, এগারো নম্বরে ব্যাট হাতে নিয়ে ৮ রানে অপরাজিত ছিলেন।

সব মিলিয়ে ফাস্ট মিডিয়াম বোলিং করে খেলায় ৮৪ রান খরচায় ৩ উইকেট পান। অস্ট্রালেশিয়া সফরে ৪৯.৫৪ গড়ে ১১ উইকেট পেয়েছিলেন তিনি।

অবসর
----

ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। খেলা থেকে অবসর গ্রহণের তিন সপ্তাহ পর ১৯৭৫-৭৬ মৌসুমে পাকিস্তানের মাটিতে প্রথম-শ্রেণীর একটি খেলায় আম্পায়ারের দায়িত্বে ছিলেন।

২৭ জুলাই, ১৯৮৩ তারিখে মাত্র ৩৮ বছর বয়সে করাচি এলাকায় মুফাসির-উল-হকের দেহাবসান ঘটে। তিন বছর পূর্বে আমির ইলাহি’র মৃত্যুর পর দ্বিতীয় পাকিস্তানি টেস্ট ক্রিকেটার হিসেবে মৃত্যুমুখে নিপতিত হন।

তথ্যসূত্র
---------

1. ↑  Karachi Greens v Karachi Whites 1961-62
2. ↑  New Zealand v Pakistan, Christchurch 1964-65
3. ↑  *Wisden* 1984, p. 1206.

আরও দেখুন
---------

* মোহাম্মদ গাজালী
* মোহাম্মদ ইলিয়াস
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে মুফাসির-উল-হক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মুফাসির-উল-হক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***স্টার ট্রেক* টেকনিক্যাল ম্যানুয়াল** হল ভক্তদের তৈরি করা অফিসিয়াল *কাল্পনিক স্টার ট্রেক* মহাবিশ্বের প্রযুক্তিগত বিবরণের বই; বেশিরভাগ স্টারশিপ ডিজাইনের সাথে সম্পর্কিত, যদিও তার সাথে সাথে বিভিন্ন *স্টার ট্রেক* টেলিভিশন সিরিজ এবং চলচ্চিত্রগুলিতে ব্যবহৃত সরঞ্জামগুলিকে লক্ষ করেও এগুলো লেখা হয়েছিল। 

ফ্রাঞ্জ জোসেফ স্নাউবেল্ট ১৯৭৫ সালে মূল *স্টার ফ্লিট টেকনিক্যাল ম্যানুয়াল* প্রকাশ করেন; তারপর থেকে আরও অনেক ম্যানুয়ালগুলি অনুরাগীরা এবং পেশাদার শিল্পীদের দ্বারা একইভাবে তৈরি হতে থেকেছে। ট্রেকের ফ্যান শেন জনসন তার নিজস্ব স্ব-উৎপাদিত ব্লুপ্রিন্ট তৈরি করার পর অফিসিয়াল পকেট বুকস সৃষ্টি *মিস্টার স্কটস গাইড টু দ্য এন্টারপ্রাইজ* এবং *ওয়ার্ল্ডস অফ দ্য ফেডারেশন তৈরি করেছেন।*

দু'জন ম্যানুয়াল নির্মাতা নিজেদের ব্লুপ্রিন্ট তৈরি করে শোগুলির রূপকে বৈচিত্র্যময় করতে সাহায্য করেছেন৷ রিক স্টার্নব্যাচ ফ্র্যাঞ্চাইজির প্রথম থিয়েটার রিলিজের জন্য অফিসিয়াল ইলাস্ট্রেটর হিসেবে কাজ এবং পরবর্তীতে *নেক্সট জেনারেশন*, *ডিপ স্পেস নাইন* এবং *ভয়েজার* সিরিজের জন্য কাজ করেন; তিনি পকেট বুকস থেকে নেক্সট জেনারেশন এবং ডিপ স্পেস নাইন প্রযুক্তিগত ম্যানুয়ালগুলিতে অবদান রেখেছিলেন। জিওফারি ম্যান্ডেল, যিনি পকেট বুকস-এর ইন্টারস্টেলার রেফারেন্স ওয়ার্ক *স্টার ট্রেক: স্টার চার্ট* *তৈরি করতে সাহায্য করেছিলেন, ভয়েজার* এবং ন্টারপ্রাইজ সিরিজের পাশাপাশি *স্টার ট্রেক: ইনসারেকশন* চলচ্চিত্রে দৃশ্য শিল্পী হিসেবে কাজ করেছিলেন।

মহাবিশ্বের বাইরের রেফারেন্স বইগুলির বিশদ বিবরণের স্টার ট্রেক রেফারেন্স বইগুলির তালিকা দেখুন। নিম্নলিখিত তালিকা অসম্পূর্ণ।

*স্টার ট্রেক* প্রযুক্তিগত ম্যানুয়াল
------------------------------------

| নাম
 | প্রস্তুতকারক
 | তারিখ
 | কনস্ট্রাকশন
 | পাতা
 | আকার
 |
| --- | --- | --- | --- | --- | --- |
| *স্টার ট্রেক দ্য মোশন পিকচার: ১৪টি অফিসিয়াল ব্ল-প্রিন্ট*  | অ্যান্ড্রিও জি. প্রোবার্ট
 | ১৯৮০
 | (Loose Sheets)
 | ১৪
 | ১৯*×১৩* |
| *স্টার ট্রেক: স্টারশিপ স্পোটার* | অ্যাডাম ‘‘মোজো’’ লেবোউইটজ এবং রবার্ট বোনচুন
 | ২০০১
 | (Perfect Bound)
 | 128
 | ৭.৪" x ৯.১"
 |
| *স্টার ফ্লিট টেকনিক্যাল সাপ্লিমেন্টস বুকলেট নং ১* | অ্যান্ড্রেস কাস্টিনেইরাস
 | ১৯৭৭
 | (Staple)
 | ৫
 | ৮.৫*×১১* |
| *ফেডারেশন রেফারেন্স সিরিজ খণ্ড ১* | অ্যারিডাস সোফিয়া (সম্পাদক) 
 | ১৯৮৫
 | (Loose Sheets)
 | ৩০
 | ৮.৫*×১১* |
| *ফেডারেশন রেফারেন্স সিরিজ খণ্ড ২* | অ্যারিডাস সোফিয়া (সম্পাদক) 
 | ১৯৮৫
 | (Loose Sheets)
 | ৩২
 | ৮.৫*×১১* |
| *ফেডারেশন রেফারেন্স সিরিজ খণ্ড ৩* | অ্যারিডাস সোফিয়া (সম্পাদক) 
 | ১৯৮৬
 | (Loose Sheets)
 | ৩০
 | ৮.৫*×১১* |
| *ফেডারেশন রেফারেন্স সিরিজ খণ্ড ৪* | অ্যারিডাস সোফিয়া (সম্পাদক) 
 | ১৯৮৬
 | (Loose Sheets)
 | ২৮
 | ৮.৫*×১১* |
| *ফেডারেশন রেফারেন্স সিরিজ খণ্ড ৫* | অ্যারিডাস সোফিয়া (সম্পাদক) 
 | ১৯৮৭
 | (Loose Sheets)
 | ২৮
 | ৮.৫*×১১* |
| *ফেডারেশন রেফারেন্স সিরিজ খণ্ড ৬* | অ্যারিডাস সোফিয়া (সম্পাদক) 
 | ১৯৮৭
 | (Loose Sheets)
 | ৩২
 | ৮.৫*×১১* |
|
**সইচিরো হোন্ডা** (本田 宗一郎, *Honda Sōichirō*, নভেম্বর ১৭, ১৯০৬ – আগস্ট ০৫, ১৯৯১) একজন বিশিষ্ট জাপানী প্রকৌশলী ও শিল্পপতি। তিনি ১৯৪৮ সালে হোন্ডা প্রতিষ্ঠা করেন, যেটি মূলত অটোমোবাইল ও মোটরসাইকেল উৎপাদনের জন্য বিখ্যাত। ।

প্রাথমিক জীবন
-------------

জাপানের হামামাতসু ছোট শহরে তাঁতি মা আর কামার বাবার ঘরে জন্ম গ্রহণ করেন হোন্ডা। তার গাইহি বাবা ছিলেন একজন কামার। হোন্ডা ছোটবেলা থেকে তার বাবাকে তার কাজে সহায়তা করেছেন এবং সেই সাথে একটি বাইসাইকেল মেরামতের দোকানও তাদের ছিল। অপর দিকে তার মা মিকা ছিলেন একজন দর্জি। তিনি সেলাই ও তাতের কাজ জানতেন। হোন্ডার কখনও স্কুল বা পাঠ্যপুস্তকের শিক্ষাকে ভাল লাগেনি। তখনকার দিনে রেজাল্ট কার্ড বাচ্চাদের দিয়ে দেয়া হত এবং বলা হতো যেন তারা বাসায় গিয়ে ফ্যামিলি সিল দিয়ে নিয়ে আসে। তাই হোন্ডা সাইকেলের রাবার দিয়ে তাদের পারিবারিক সিল বানিয়ে রেজাল্ট কার্ডে সিল দিতেন।

তথ্যসূত্র
---------

1. ↑  "Do You Remember September 24,1948 ?"। *Honda History*। Honda Motor Co. Ltd.। সংগ্রহের তারিখ ১৩ আগস্ট ২০১৩। Including President Soichiro Honda, there were 34 employees.

বহিঃসংযোগ
---------

* ত্রিশ বছর বয়সের এক স্কুলছাত্র
* ব্যর্থতা মানে হেরে যাওয়া নয়
**তাইওয়ান-বেলিজ সম্পর্ক**, তাইওয়ান এবং বেলিজ এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৯ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।

ইতিহাস
------

উইলিয়াম কুইন্টো নামক, বেলিজে বসবাসরত একজন চীনা অভিবাসী প্রথম তাইওয়ান ও বেলিজের মধ্যে সম্পর্ক স্থাপনের বিষয়টি নিয়ে কাজ শুরু করেছিলেন। তিনি সেময়কার ক্ষমতাসীন দল পিপলস ইউনাইটেড পার্টি এর সমর্থক ছিলেন। তিনি ১৯৮০ এর শুরুর দিকে সাঈদ মুসার মাধ্যমে বেলিজের প্রধানমন্ত্রী, জর্জ প্রাইস এর নিকট তদবির নিয়ে যান। সাঈদ মুসা ছিলেন কুইন্টোর ঘনিষ্ঠ এবং বেলিজের রাজনীতিতে প্রভাবশালী ব্যক্তি।

পরবর্তীতে ১৯৮৪ সালের মে মাসে, এই বিষয়টি নিয়ে আলোচনা করার জন্য গুয়াতেমালায় নিযুক্ত তাইওয়ানের রাষ্ট্রদূত লো ই-চেং বেলিজ সফরে যান। সফরে তিনি কুইন্টো এবং বেলিজের প্রধানমন্ত্রী প্রাইস এর সঙ্গে, তাইওয়ান-বেলিজ সম্পর্ক প্রতিষ্ঠার সম্ভাবনার ব্যাপারে বৈঠক করেন। কিন্তু গুয়াতেমালার নেতা, রোডোলফো লোবোস জামোরা তাইওয়ানের এই উদ্যোগের বিরোধিতা করেন। এরপরে ১৯৮৪ সালে বেলিজে অনুষ্ঠিত সাধারণ নির্বাচনে বিরোধী দল ইউনাইটেড ডেমোক্র্যাটিক পার্টি ক্ষমতায় আসে এবং দলটির নেতা ম্যানুয়েল এসকুইভেল বেলিজের প্রধানমন্ত্রী হন। তখন তাইওয়ান-বেলিজ সম্পর্ক প্রতিষ্ঠার ব্যাপারটি অন্তরালে চলে যায়। তবে কুইন্টো তখনও এই দুই দেশের মধ্যকার সম্পর্ক প্রতিষ্ঠার জন্য চেষ্টা চালিয়ে যান। সেই সময় তিনি মুসা (তৎকালীন শিক্ষামন্ত্রী), বেলিজের পররাষ্ট্রমন্ত্রী, হ্যারি কোর্টনি এবং উপমন্ত্রী রবার্ট লেসলির সাথে আলোচনা করেন। এর পাশাপাশি তিনি এই ৩ জনকে, লো ই-চেং এর সাথে আলোচনার জন্যে জাপান এবং হংকং-এ যাওয়ার অনুরোধ করেন। যদিও বেলিজের পরবর্তী সাধারণ নির্বাচনের আগে এই ব্যাপারে কোন অগ্রগতি হয় নি।

১৯৮৯ সালে, বেলিজের সাধারণ নির্বাচনে পিপলস ইউনাইটেড পার্টি আবার জয়লাভ করে এবং ক্ষমতায় আসে। এরপর দলটি সরকার গঠন করে, তাইওয়ানের সাথে সম্পর্ক স্থাপনে আগ্রহী হয় এবং ১৯৮৯ সালেই এই দুই দেশের মধ্যে কূটনৈতিক সম্পর্ক স্থাপিত হয়। সেই সময় বিদেশে বেলিজের মাত্র ৩ টি দূতাবাস ছিল। দূতাবাস তিনটি ছিল লন্ডন, ওয়াশিংটন, ডি.সি. এবং জাতিসংঘের সদর দপ্তর নিউইয়র্কে।

এরপর তাইওয়ানে বেলিজের দূতাবাস স্থাপিত হলে, বেলিজের তৎকালীন পররাষ্ট্রমন্ত্রী মুসা, উইলিয়াম কুইন্টোকে, তাইওয়ানের, বেলিজ দূতাবাসে রাষ্ট্রদূত হয়ে যাওয়ার প্রস্তাব দেন। কুইন্টো এই প্রস্তাব গ্রহণ করেন এবং তাইওয়ানে নিযুক্ত বেলিজের প্রথম রাষ্ট্রদূত হিসেবে, তাইওয়ানে অবস্থিত বেলিজ দূতাবাসে যোগ দেন।  তিনি ২০০৮ সালে এই পদ থেকে অবসরে যান।

তথ্যসূত্র
---------

1. ↑  "送別伍永泉大使 憶當年建交經過" [Farewell to Ambassador Wu Rongquan Recalling the establishment of diplomatic relations that year]। *ন্যাশনাল পলিসি ফাউন্ডেশন কমেন্ট্রি* (চীনা ভাষায়)। ২০০৮-০৫-২৬। সংগ্রহের তারিখ ২০১২-০৪-২২।
2. ↑  "貝里斯大使家庭" [Ambassador Belize family]। *তাইওয়ান পাবলিক টেলিভিশন* (চীনা ভাষায়)। ২০১০-০৩-২৮। সংগ্রহের তারিখ ২০১২-০৪-২২।

বহিঃসংযোগ
---------

* চীন দূতাবাস, বেলিজ
**ব্রিটেন স্বীকৃত নাম** বা **ব্রিটিশ এপ্রুভড ন্যাম** (সংক্ষেপেঃ **বি.এ.এন.**) হচ্ছে ব্রিটিশ ফার্মাকোপিয়া (বিপি) একটি ফার্মাসিউটিক্যাল উপাদানের সরকারী মালিকানাবিহীন নাম বা জেনেরিক নাম। ঔষধ ক্ষেত্রে, এই বি.এ.এন. নামটি পুরো বিশ্বে ব্যবহার করা হয় বিশেষত কমনওয়েলথভুক্ত রাষ্ট্রে।[]

আত্তীকরণ
--------

বিএএন হলো একক ও যৌথ আত্তীকরণে প্রস্তুতকৃত ঔষধের উপর সতন্ত্রভাবে আরোপ করা হয়। উদাহরণস্বরূপ কো-আমোক্সিক্লাভ বিএএন নামটির দ্বারা অ্যামোক্সিসিলিন ও ক্লাভুলানিক এসিডএর সমন্নয়ে গঠিত হয়েছে বুঝা যায়। অন্য অনেক ফার্মাকোপিয়াতে অবশ্য সংক্ষেপে ড্রাগের উভয় উপাদানের নাম সংযুক্ত করা হয়েছে, যেমন - "অ্যামোক্সিসিলিন সাথে ক্লাভুলানিক এসিড"।

প্রিফিক্স (Prefix) "কো-" ব্যবহৃত হয় অনেক কম্বিনেশন ড্রাগে, যেমন - প্যারাসিটামল বা অ্যাসপিরিনের (এনালগেসিক বা ব্যথা নিবারক ঔষধ) সাথে অপিওয়েড (Opioid) যুক্ত হয়ে কো-কোডামোল, কো-কোডাপ্রিন, কো-ডাইড্রামোল, কো-প্রোক্সামোল। অন্য সাধারাণ অপিওয়েড (Opioid) বিরোধী-ঔষধগুলো হলো অ্যাণ্টি-ডায়ারিয়াল, ডাইফেনক্সাইলেট ও অ্যাট্রোপিন মিশ্রণ যা একটি নন-এনালগেসিক, ও কো-ফেনোট্রোপ (অন্য নাম লোমোটিল)। অ্যান্টিবায়োটিক (যেমন - কো-ফ্লুয়াম্পসিল এবং কো-ট্রাইমোক্সাজল), নিন্ম রক্তচাপের ঔষধ (যেমন- কোটেনিডন), ডাইউরেটিক্স (যেমন - কো-আমাইলোফ্রুস) ও কো-আমাইলোঝাইড), গ্যাস্ট্রোইন্ট্যাস্টাইন্যাল ঔষধ (যেমন - কো-ডানথ্রুসেট) এবং অ্যান্টি-পারকিন্সনিজম উপাদান যেমন - কো-কারেলডোপা, কো-বেনেলডোপা, এবং অন্যান্য (যেমন - কো-সাইপ্রিন্ডাইওল)।

বিএএন ঐকতান
-----------

বর্তমান ইউরোপিয়ান ইউনিয়ন আইন অনুসারে, বিপিকে ইউরোপিয়ান ফার্মাকোপিয়ার ও সাথে আন্তর্জাতিক মালিকানবিহীন নামের সহবস্থানে রাখতেই কিছু ব্যতিক্রম ছাড়া যেমন - এড্রেনালিন/এপিনেফ্রিন, বিএএন এখন আইএনএন-এর মতন রাখার জন্য সমস্তইইউ জুড়ে প্রস্তাবনা দেয়া হয়।

অস্ট্রেলিয়াতে এর ভালো কার্যকারিতা লক্ষ্য করা গেছে। While the British Pharmacopoeia and BANs are the official pharmacopoeia/names defined by legislation in these countries, the former-BANs continue to be used, purportedly because of the difficulty of changeover. Despite the importance of the BP there appears to be little or no movement in the direction of changing these names.
**সখারাম গণেশ দেউস্কর** একজন জাতীয়তাবাদী সাংবাদিক ও লেখক। তিনি জন্মসূত্রে মরাঠী। কিন্তু তিনি বাংলা ভাষা ও সাহিত্যে অশেষ ব‍্যুৎপত্তি লাভ করেছিলেন। তিনি মূলত বাংলা ও মরাঠীতে লেখালেখি করেছেন। ভারতীয় চিন্তাচেতনার অগ্রপথিকদের ভিতর সখারামের নাম স্বর্ণাক্ষরে লেখা রয়েছে।

জীবনী
-----

১৮৬৯ খ্রিস্টাব্দের ১৭ই ডিসেম্বর দেওঘরের কাছাকাছি তাঁর জন্ম হয়। তাঁদের আদি বাসস্থান ছিল মহারাষ্ট্রের অন্তর্গত রত্নগিরি জেলায় দেউস নামক গ্রামে। ১৮৯১ সালে সখারাম বৈদ‍্যনাথ ইংরেজি স্কুল থেকে প্রবেশিকা পরীক্ষা পাস করেন এবং কিছুদিন পর ঐ স্কুলেই সেকেন্ড পণ্ডিত পদে নিযুক্ত হন। মরাঠী সাহিত্যের পাশাপাশি বাংলা ভাষা ও সাহিত্যের প্রতি তাঁর ছাত্রাবস্থা থেকেই অনুরাগ ছিল। "প্রতিভা" নামক মাসিকপত্রে তিনি প্রবন্ধ লিখতেন।

অবদান
-----

সখারাম গণেশ দেউস্কর একজন প্রগতিশীল ও নির্ভীক মানুষ ছিলেন। "হিতবাদী" পত্রিকায় দেওঘরের তৎকালীন ম‍্যাজিস্ট্রেট লর্ড হার্ডের বিরুদ্ধে কলম ধরার ফলে তিনি কোপের মুখে পড়েন। ১৮৯৭ সালে তিনি বিদ‍্যালয় থেকে ইস্তফা দিয়ে কলকাতায় চলে আসেন এবং সাংবাদিকতাকেই পূর্ণসময়ের পেশা হিসাবে গ্রহণ করেন। "হিতবাদী" পত্রিকার তৎকালীন সম্পাদক কালীপ্রসন্ন কাব্যবিশারদ সখারামকে ঐ পত্রিকার প্রুফ-রিডার হিসাবে নিয়োগ করেছিলেন। ১৯০৭ সালে কালীপ্রসন্নের মৃত‍্যুর পর, সখারাম গণেশ দেউস্করই পত্রিকার সম্পাদক পদে নিযুক্ত হন। পরে তিনি জাতীয় শিক্ষা পরিষদের বাংলা ভাষা ও ভারতীয় ইতিহাসের অধ‍্যাপক পদ বরণ করে নেন। এর ভিতরেই ১৯১০-এ তাঁর "দেশের কথা" প্রকাশিত হয়। বইটিতে তিনি ব্রিটিশ সাম্রাজ‍্যবাদী শক্তি-কৃত ব‍্যাপক অর্থনৈতিক লুন্ঠন ও শোষণের নির্মম সমালোচনা করেছিলেন। ফলত স্বাভাবিকভাবেই বইটি বাজেয়াপ্ত হয়। এইরকম একজন রাজরোষে পতিত ও বিতর্কিত অধ‍্যাপককে নিয়ে জাতীয় শিক্ষা পরিষদ কর্তৃপক্ষ বিব্রত ও শঙ্কিত বোধ করছেন বুঝতে পেরে সখারাম গণেশ দেউস্কর স্বেচ্ছায় ইস্তফা দেন।

মৃত্যু
------

তাঁর স্ত্রী ও একমাত্র পুত্র উভয়েই প্রয়াত হলে পরে সখারাম মানসিকভাবে বিপর্যস্ত হয়ে পড়েন। তিনি তাঁর কর্মভূমি কলকাতা ছেড়ে, পিতৃপুরুষের ভিটে মহারাষ্ট্রে ফিরে যান। ১৯১২ সালের ২৩শে নভেম্বর জন্মভূমি দেওঘরে তিনি শেষ নিঃশ্বাস ত‍্যাগ করেন।

রচিত গ্রন্থ
-----------

* দেশের কথা
* তিলকের মকদ্দমা
* বাজীরাও
* এটা কোন যুগ
* ঝাঁঁসির রাজকুমার
* মহামতি রাণাডে
* আনন্দীবাঈ

তথ্যসূত্র
---------

1. ↑   "সখারাম গণেশ দেউস্কর"।  (ইংরেজি ভাষায়)। সংগ্রহের তারিখ ২০২০-০৪-০৮।  `|ওয়েবসাইট=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
2. ↑  Sen। *Indian Natonal Movement 1857-1947 ( Bengali)*। Pearson Education India। আইএসবিএন 978-93-5394-227-4।
**জুসেপ্পে তোরিয়ানো** (ইংরেজি: Giuseppe Torriani; ১০ ডিসেম্বর ১৯০৪ – ২১ জানুয়ারি ১৯৪২) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এসি মিলানের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন পার্শ্বীয় খেলোয়াড় হিসেবে খেলেছেন।

১৯২২–২৩ মৌসুমে, লেনিয়ানোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ৩ মৌসুম অতিবাহিত করেছেন। অতঃপর তিনি ইয়ুভেন্তুসে যোগদান করেন, যেখানে তিনি ১ মৌসুম অতিবাহিত করার পর এসি মিলানে যোগদান করেন, যেখানে তিনি ২০৪ ম্যাচে ৩৩টি গোল করেছেন। এসি মিলানের হয়ে ৮ মৌসুম অতিবাহিত করার পর তিনি অবসর গ্রহণ করেছেন।

ব্যক্তিগত জীবন
--------------

জুসেপ্পে তোরিয়ানো ১৯০৪ সালের ১০ই ডিসেম্বর তারিখে ইতালির মিলানে জন্মগ্রহণ করেছেন এবং ১৯৪২ সালের ২১শে জানুয়ারি তারিখে মৃত্যুবরণ করেছেন।

তথ্যসূত্র
---------

1. ↑  "Giuseppe Torriani"। *ট্রান্সফারমার্কেট*। সংগ্রহের তারিখ ৩ নভেম্বর ২০২০।

বহিঃসংযোগ
---------

* MagliaRossonera.it-এ জুসেপ্পে তোরিয়ানো (ইতালীয়)
* MyJuve.it-এ জুসেপ্পে তোরিয়ানো (ইংরেজি)
প্রাচীন বঙ্গে যাত্রাপালায় রাগটির ব্যবহারের(Behavior) একটি চিত্র স্হিরপট 
**মেঘ** একটি হিন্দুস্থানী শাস্ত্রীয় রাগ।

তত্ত্ব
------

### আরোহণ এবং অবরোহণ

আরোহণ 
সা ক্ষা রে ক্ষা পা ণি র্সা

অবরোহণ 
র্সা ণি পা ক্ষা রে ক্ষা রে সা

### বাদী ও সমবাদী

এই রাগে বাদী স্বর সা এবং সমবাদী স্বর পা। রে প্রচুর ব্যবহৃত হলেও সবসময় মা -এর পরে ব্যবহৃত হয়। ণি সর্বদা পা -এর পরে ব্যবহৃত হয়।

### পকড়

রে - রে -্সা -ণি - সা -ক্ষা - রে- পা - ক্ষা - রে - ণি - সা

### জাতি ও সম্পর্ক

সংশ্লিষ্ট রাগগুলোর মধ্যে মল্লার পরিবারের মেঘ মল্লার, মিয়া কি মল্লার, গৌড় মল্লার,রামদাসী মল্লার,ধুলিয়া মল্লার ইত্যাদি উল্লেখযোগ্য পাশাপাশি কাফি ঠাটের মধ্মদ সারঙ্গ উল্লেখযোগ্য।

  চলন
-----

### সময়

গভীর রাত্রি

### ঋতু

রাগ মেঘ প্রধানত বর্ষাকালের সাথে সম্পর্কযুক্ত।

ঐতিহাসিক তথ্য
-------------

### উৎস

রাগ মেঘ ভারতীয় শাস্ত্রীয় সঙ্গীতের সবচেয়ে প্রাচীন রাগগুলোর মধ্যে একটি। এটি প্রধান ছয় রাগ ও ছত্রিশ রাগিণীর অন্তর্গত।

### গুরুত্বপূর্ণ রেকর্ডিং

* Amir Khan, Ragas Megh and Lalit, HMV LP (long-playing record), EMI-EASD1331

তথ্যসূত্র
---------

1. ↑

*The Raga Guide: A Survey of 74 Hindustani Ragas*. Zenith Media, London: 1999.

*Ramashreya Jha explains difference between Sarang and Megh*

বহিঃসংযোগ
---------

* SRA on Samay and Ragas
* SRA on Ragas and Thaats
* Rajan Parrikar on Ragas
* More details about raga Megh